ต้องขอขอบคุณเวาเชอร์ที่ได้จากการเล่นเกมใน Elite Party 2017 ค่า ที่ทำให้ได้มาเที่ยวไกลขนาดนี้5555
Osha Thai Café สาขานี้อยู่ที่ Asiatique ค่ะ โซนราคาจะถูกลงมากว่าสาขาร่วมฤดีหน่อยเพื่อเข้าถึงลูกค้าจำนวนมากขึ้น
ร้านมีทั้งโซน indoor และ outdoor เลือกได้ตามชอบใจ (แต่ indoor มีอะไรให้ดูมากกว่า อิอิ)
บรรยากาศภายในร้านจะเป็นสไตล์โมเดิร์นที่แฝงความเป็นไทย รูป ‘ชฎา’ ถูกนำมาใช้ตกแต่งผนังร้านเต็มไปหมด แต่ที่สะดุดตาที่สุดคงต้องบอกว่าเป็นบาร์ Mekhong ค่ะ 555
สำหรับเมนูเค้ามีหลากหลายค่ะ โซนราคาประมาณ 100 ปลายๆ – 300 ยังไม่รวม vat กับ Service
ต่อไปจะรีวิวเมนูที่ได้สั่งมาลองชิมละค่า
เนื้อย่างจิ้มแจ่ว (น่าจะ 220++) – เนื้อย่างแบนๆ ดูแห้งๆ แล้วก็เป็นจริงตามนั้น เหนียวอะ ไม่ค่อยประทับใจ แจ่วก็รสเปรี้ยวโดด งง เหมือนไม่ใช่แจ่ว ผิดหวังเบาๆ
แกงเผ็ดเป็ดย่าง (น่าจะ 260++) – อันนี้หน้าตาดูดี รสชาติใช้ได้เลย มีความเผ็ดบ้างไม่ได้ทำเอาใจฝรั่ง เนื้อเป็ดหายากนิดนึงแต่ก็มีพอสมควร ที่ชอบคือใส่เงาะมาด้วยแหละ เข้ากันได้อย่างประหลาด
ก๋วยเตี๋ยวโอชา (190++) – ชอบอันนี้ อารมณ์ประมาณก๋วยเตี๋ยวคั่วไก่อะแต่ไม่มีไก่5555 ข้างบนเป็นเนื้อปลาดอลลี่ อร่อยแต่จานนี้มันมากค่ะ กลัวอ้วนโปรดเลี่ยง
ข้าวกล้องโอชา (น่าจะ 40++ บาท) – portion แบบข้าวสวยหนึ่งถ้วยอะแหละ
เฉาก๊วยน้ำตาลทรายแดง (ประมาณ 120++) – เกิดมาเพิ่งเคยกินเฉาก๊วยหลักร้อยจ้า5555 กิมมิคเค้าคือน้ำตาลปี๊บที่โปะมาด้านบน ถ้ากลัวหวานเกินโปรดรีบตักออกก่อนมันจะละลาย ตัวเฉาก๊วยก็เฉยๆอะ ไม่ได้ดีเลิศไรขนาดนั้น
พนักงานดูแลดีค่ะ สุภาพ และใส่ใจมาถามว่าคิดเห็นอย่างไรกับรสชาติอาหาร
สรุป เป็นร้านอาหารไทยราคาเหนือ average ที่เหมาะมาทานด้วยจุดประสงค์บางอย่าง เช่น พาเพื่อนฝรั่งมา หรือมากินบรรยากาศดีๆ เท่าที่ได้ลองทานรสชาติไม่ได้แย่ แต่ถ้าหิวโซกะมาถล่มนี่จะหมดหลายพันบาทมาก อาหารไม่ได้มี presentation อะไรเป็นพิเศษเหมือนสาขาร่วมฤดี
